LAOAG CITY - Inreklamo ti maysa a misis iti Philippine National Police ti Currimao, Ilocos Norte ti asawa na nga Hapon gapu ti panangrirriribuk ken panagdaddadael na kadagiti kagamitan iti balay da.
Nabigbig ti suspek a ni Itchu Otto, 52, agdama nga agnaed iti Brgy San Simeon iti nasao nga ili.
Segun kenni SPO1 Rosella Corpuz ti PNP Currimao, ti Hapon ket inreklamo mismo ti asawa na a ni Ella Tequia Otto,residente iti nasao a barangay.
Gapu ti masansan a panangriribuk ti gangannaet ket kayat nga ipadeportar ti asawa na ngem inbatad ti Bureau of Immigration nga saan da a mabalin nga ideportar ti nasao nga Hapon no awan ti maipila a pormal na reklamo kontra kenkuana.
Kalpasan ti temporaryo a panang-kustodiyar ti PNP Currimao iti Hapon ket nawayawayaan met laeng ngem naipaayan ti protection order ti asawana tapno masigurado ti seguridad na.
ilo_Latn ilo_Latn ilo_Latn ilo_Latn ilo_Latn